बानदुंग
बानदुंग जावा द्वीप पर राष्ट्रीय राजधानी जकार्ता से 140 किलोमीटर (87 मील) दक्षिणपूर्व में समुद्रतल से 768 मीटर (2,520 फ़ुट) की ऊँचाई पर बसा हुआ है। अपनी ऊँचाई के कारण यहाँ का तापमान सालभर अन्य इण्डोनेशियाई शहरों से ठंडा रहता है। यह एक नदी द्रोणी में ज्वालामुखीय पहाड़ियों से घिरा हुआ है। सन् 2018 के एशियाई खेलों के मेज़बान नगरों में बानदुंग भी एक है।
जयपुरा
जयपुरा दक्षिणपूर्वी एशिया के इण्डोनेशिया देश के पापुआ प्रान्त की प्रान्तीय राजधानी और सबसे बड़ा शहर है। भौगोलिक रूप से यह नया गिनी द्वीप के उत्तरी भाग में इण्डोनेशिया की पापुआ न्यू गिनी के साथ की अंतर्राष्ट्रीय सीमा के पस स्थित है। यह नया गिनी द्वीप के इण्डोनेशियाई भाग का सबसे बड़ा शहर भी है।